Tallinna Jumalaema Kõikide Kurbade Rõõmu pühakuju kirik

Tallinna Jumalaema Kõikide Kurbade Rõõmu pühakuju kirik (kunagi tuntud ka kui Balti Puuvillavabriku kirik; vene keeles Скорбященская церковь või храм в честь иконы Божией Матери "Всех скорбящих Радость"Kurbade Rõõmude kirik, KNAB (vaadatud 24.04.2018)) on õigeusu kirik Tallinnas, üks Balti Puuvillavabriku (Balti Manufaktuuri) kunagisi hooneid (vaadatud 18.12.2015). Kirik on tunnistatud riiklikuks kultuurimälestiseks.. Hoone aadress on Sitsi 15a.

Hoone ehitati kirikuks ümber 1913. aastal varasemast, arvatavasti 19. sajandi keskpaigas rajatud hoonest, mis oli algselt Balti puuvillavabriku surnukuur ja seejärel kabel. Seetõttu ei vasta ehitise asend ilmakaarte suhtes õigeusu traditsioonidele. Hilisemal ajal on kirikus tehtud ümberehitusi. Ehitis kuulub majandus- ja kommunikatsiooniministeeriumile (al. 2012) ja Tallinna linnakantseleile (al. 2015). 

Hoones tegutseb Moskva Patriarhaadi Eesti Õigeusu Kiriku kogudus. 12. oktoobril 1999 pühitses kiriku pärast kapitaalremonti Tallinna ja kogu Eesti metropoliit Kornelius.TALLINNA JUMALAEMA KÕIKIDE KURBADE RÕÕMU IKOONI KIRIK (vaadatud 24.04.2018)

Kirik on pühitsetud Jumalaema Kõikide kurbade rõõmu ikoonile (Всех Скорбящих Радость), väikese kiriku ikonostaasis on ainult kaks ikooni.

Viited

Välislingid

Kategooria:Tallinna õigeusu kirikud
Kategooria:Põhja-Tallinna kultuurimälestised
Kategooria:Põhja-Tallinna ehitised
Kategooria:Sitsi